# **Rámcová dohoda o poskytnutí služieb hromadného stravovania zamestnancov formou elektronických stravovacích kariet**

uzatvorená v zmysle § 269 ods. 2 zákona č. 513/1991 Z. z. Obchodný zákonník v znení neskorších predpisov (ďalej ako „Obchodný zákonník")

(ďalej len **„Dohoda")** medzi

**Objednávateľom**:

Názov: **Národné centrum zdravotníckych informácií**

Sídlo: Lazaretská 26, 811 09 Bratislava

# IČO: 00165387

DIČ: 2020830119

v mene ktorého koná: Mgr. Pavol Vršanský, riaditeľ

bankové spojenie: Štátna pokladnica

IBAN: SK24 8180 0000 0070 0018 5166

# (ďalej len „**Objednávateľ**“)

# a

**Dodávateľom**:

Názov:

Sídlo:

# IČO:

DIČ:

v mene ktorého koná:

bankové spojenie:

IBAN:

(ďalej všetci spoločne len „**Dodávateľ**“)

(Objednávateľ a Dodávateľ spolu ako „**Zmluvné strany**“ alebo jednotlivo ako „**Zmluvná strana**“)

**Preambula**

Zmluvné strany uzatvárajú túto Dohodu na základe výsledku verejného obstarávania na predmet zákazky: „Elektronické stravovacie karty".

**Článok I**

## Predmet dohody, rozsah a špecifikácia

* 1. Predmetom tejto Dohody je záväzok Dodávateľa poskytovať Objednávateľovi služby spočívajúce v dodaní elektronických stravovacích kariet, správe elektronických stravovacích kariet a ich pravidelnom dobíjaní/navyšovaní finančných prostriedkov (stravných jednotiek) na príslušnom elektronickom účte zamestnanca Objednávateľa v zmysle objednávky (ďalej len „Služba"), za účelom zabezpečenia stravovania zamestnancov Objednávateľa u zmluvných partnerov Dodávateľa podľa ustanovenia § 152 a nasl. zákona č. 311/2001 Z. z. Zákonník práce v znení neskorších predpisov, a to spôsobom dohodnutým v tejto Dohode. Podrobná špecifikácia Služby je uvedená v Prílohe č. 1 „Opis predmetu zákazky“ tejto Dohody, ktorá tvorí neoddeliteľnú súčasť tejto Dohody.
  2. Objednávateľ sa zaväzuje objednanú a riadne a včas poskytnutú Službu prevziať a zaplatiť dohodnutú cenu špecifikovanú v článku III. tejto Dohody.

## Článok II

## Dodacie podmienky a miesto plnenia

* 1. Dodávateľ bude poskytovať Objednávateľovi Službu na základe čiastkových objednávok zaslaných Objednávateľom prostredníctvom online systému na webovom portáli Dodávateľa. Objednávateľ si vyhradzuje právo upravovať mesačne presný počet elektronických stravovacích kariet a stravných jednotiek v závislosti od skutočného počtu zamestnancov a nárokov zamestnancov. Objednávateľ, v prípade potreby, má právo objednať stravovacie karty s dobitím stravných jednotiek aj viackrát v mesiaci.
  2. Objednávka obsahuje najmä identifikátor zamestnanca (osobné číslo zamestnanca) a priradený počet stravných jednotiek za príslušný mesiac s nominálnou hodnotou stravnej jednotky, ktoré sa majú na jednotlivé kontá pripísať.
  3. Dodávateľ potvrdí prijatie každej objednávky Objednávateľovi po jej doručení prostredníctvom online systému na webovom portáli Dodávateľa bez zbytočného odkladu.
  4. Objednávateľ prostredníctvom online systému na webovom portáli Dodávateľa objedná množstvo elektronických stravovacích kariet. Počet elektronických stravovacích kariet musí byť Objednávateľovi dodaný najneskôr do 5 (piatich) pracovných dní odo dňa potvrdenia objednávky.
  5. Dodávateľ sa zaväzuje dobiť elektronické stravovacie karty v lehote do 24 hodín od potvrdenia prijatia objednávky podľa ods. 2.3 tohto článku Dohody, ak Objednávateľ v objednávke neurčí dlhšiu lehotu.
  6. Dodávateľ sa zaväzuje poskytovať Službu vo svojom mene, na svoje nebezpečenstvo a na svoje náklady, zodpovedá za to, že poskytovaná Služba nebude v rozpore s technickými normami, osobitnými predpismi, že ju dodá v bezchybnom stave, kvalite a v množstve určenom v objednávke a v lehotách podľa ods. 2.4 a 2.5 tohto článku Dohody. Dodávateľ je povinný zabezpečiť dostatočnú ochranu (viď. Príloha č. 1 tejto Dohody) pri poskytovaní Služby pred poškodením a znehodnotením elektronických stravovacích kariet.
  7. Lehoty podľa článku II. ods. 2.4 a 2.5 tejto Dohody sú pre Dodávateľa lehotami záväznými a ich nedodržaním sa Dodávateľ dostáva do omeškania.
  8. Elektronické stravovacie karty budú dodané na adresu sídla Objednávateľa uvedenú v záhlaví Dohody alebo na inú adresu určenú Objednávateľom, ktorú uvedie v objednávke. Každú elektronickú stravovaciu kartu je potrebné dodať v uzatvorenej obálke na meno zamestnanca, pre ktorého je karta vyhotovená. Súčasťou dodávky bude aj sprievodný list, ktorý bude obsahovať poučenie držiteľa elektronickej stravovacej karty, ako aj iné potrebné informácie pre jej riadne užívanie.
  9. Prevzatie elektronických stravovacích kariet vykoná osobne poverený zamestnanec objednávateľa – kontaktná osoba podľa objednávky, ktorá skontroluje úplnosť a kvalitu poskytovanej služby a písomne potvrdí prevzatie elektronických stravovacích kariet prostredníctvom preberacieho protokolu.
  10. Zodpovedný poverený zamestnanec objednávateľa - kontaktná osoba elektronické stravovacie karty neprevezme, ak poskytnutá služba kvalitatívne ani kvantitatívne nezodpovedá objednávke, obsahuje vady alebo je viditeľne poškodený obal alebo jeho obsah.

## Článok III

## Cena a platobné podmienky

* 1. Zmluvné strany sa dohodli na cene Služby v súlade so zákonom č. 18/1996 Z. z. o cenách v znení neskorších predpisov. Cena je bližšie špecifikovaná v Prílohe č. 2 tejto Dohody.
  2. Celková cena Služby za všetky čiastkové plnenia Dodávateľa podľa tejto Dohody nemôže počas účinnosti Dohody presiahnuť hodnotu finančného limitu....................... eur bez DPH (slovom: ........................... eur), pričom pod pojmom „Celková cena Služby" sa rozumie sumár všetkých peňažných plnení , ktoré budú uhradené Dodávateľovi na základe objednávok, vyhotovených v súlade s touto Dohodou. Objednávateľ pritom nie je povinný vyčerpať celý finančný limit uvedený v tomto ustanovení Dohody.
  3. Dodávateľ je oprávnený k cene Služby účtovať daň z pridanej hodnoty vo výške určenej všeobecne záväznými právnymi predpismi.
  4. Cena Služby je konečná a zahŕňa všetky náklady Dodávateľa spojené s poskytnutím Služby, vrátane dodania elektronických stravovacích kariet, ich výmeny, nákladov na ich dopravu a dodanie do jednotlivých miest plnenia a ďalšie podľa Prílohy č.1 tejto Dohody.
  5. Objednávateľ sa zaväzuje uhrádzať Dodávateľovi cenu Služby na základe faktúry, ktorú je Dodávateľ oprávnený vystaviť až po riadnom poskytnutí Služby na základe objednávky Objednávateľa.
  6. Dodávateľ nie je oprávnený požadovať od Objednávateľa žiadne zálohové platby ani iné platby za poskytnutie Služby vopred.
  7. Dodávateľ si pri vrátení stravných jednotiek nebude účtovať žiadne poplatky.
  8. Dodávateľovi vzniká právo na vystavenie faktúry dňom poskytnutia Služby do miesta dodania určeného v objednávke. Dodávateľ je oprávnený fakturovať iba za skutočne dodané a Objednávateľom prevzaté Služby. Lehota splatnosti faktúry je 30 kalendárnych dní odo dňa jej preukázateľného doručenia Objednávateľovi.
  9. Doručená faktúra musí obsahovať všetky údaje v zmysle § 3a Obchodného zákonníka, zákona č. 431/2002 Z. z. o účtovníctve a zákona č. 222/2004 Z. z. o dani z pridanej hodnoty. Neúplnú alebo nesprávne vystavenú faktúru je Objednávateľ oprávnený vrátiť Dodávateľovi v lehote splatnosti 30dní podľa tejto Dohody s uvedením výhrad a výzvou na opravu faktúry. Nová 30-dňová lehota splatnosti podľa tejto Dohody začne plynúť až doručením doplnenej alebo opravenej faktúry Objednávateľovi, ktorá spĺňa požiadavky stanovené v tomto odseku.
  10. Zmluvné strany si ako spôsob platby dohodli bezhotovostný prevod na bankový účet Dodávateľa uvedený v záhlaví tejto Dohody. Za deň splnenia peňažného záväzku Objednávateľa zaplatiť Dodávateľovi dohodnutú sumu sa považuje deň odpísania fakturovanej sumy z účtu Objednávateľa.
  11. Objednávateľ si vyhradzuje právo zmeniť výšku nominálnej hodnoty stravnej jednotky najmä v závislosti od finančných zdrojov Objednávateľa, prípadne od zmien príslušných právnych predpisov a zmeny kolektívnej zmluvy. Zmenu nominálnej hodnoty stravnej jednotky Objednávateľ vykoná v čiastkovej objednávke na Služby. Náklady spojené so zmenou nominálnej hodnoty stravných jednotiek sú započítané do provízie Dodávateľa. V provízii Dodávateľa sú zahrnuté všetky náklady spojené s poskytovaním Služby podľa tejto Dohody, a to najmä, nie však výlučne týkajúce sa: vydania, re-vydania, blokácie, aktivácie, personalizácie a dodávky do miesta plnenia, vedenia zamestnaneckých účtov k stravným kartám, priradenia stravných jednotiek k stravným kartám, všetkých súvisiacich transakčných nákladov, komunikácie s držiteľom karty (zasielanie SMS, mobilná aplikácia a pod.).

## Článok IV

## Zodpovednosť za vady

* 1. Dodávateľ zodpovedá za to, že Služba bude poskytovaná bez vád, podľa ustanovení tejto Dohody, riadne, že elektronické stravovacie karty budú zabalené a zabezpečené a že Služba bude mať v čase odovzdania a prevzatia vlastnosti špecifikované v Prílohe č. 1 tejto Dohody.
  2. V prípade, že Dodávateľ neposkytne Službu tak, ako je uvedené v ods. 4.1 tohto článku, zaväzuje sa Dodávateľ bezodkladne a bezodplatne odstrániť všetky vzniknuté nedostatky tak, aby mohla byť Služba riadne poskytovaná Objednávateľovi. V prípade, že Dodávateľ tak neučiní, je Objednávateľ oprávnený odstúpiť od tejto Dohody.

## Článok V

## Mlčanlivosť a dôverné informácie

* 1. Dodávateľ je povinný zachovávať mlčanlivosť o dôverných informáciách, o ktorých sa dozvie pri plnení tejto Dohody a poskytovaní Služby, zabezpečiť ich ochranu a utajenie, zaobchádzať s dôvernými informáciami ako s vlastnými dôvernými údajmi, vždy však najmenej v rozsahu primeranej odbornej starostlivosti, najmä chrániť ich pred poškodením, stratou, zničením odcudzením, znehodnotením, akýmkoľvek iným sprístupnením alebo vyzradením akýmkoľvek tretím stranám, resp. osobám alebo ich zverejnením a použiť akékoľvek dôverné informácie výhradne na účely plnenia predmetu tejto Dohody a v súlade s právnymi predpismi, ktoré upravujú nakladanie s takými dôvernými informáciami a nepoužiť ich na žiadne iné účely. Povinnosť mlčanlivosti sa vzťahuje na zamestnancov Dodávateľa a všetky osoby na strane Dodávateľa, ktoré sa podieľajú na poskytovaní Služby podľa tejto Dohody alebo inak prichádzajú do kontaktu s informáciami získanými pri plnení tejto Dohody.
  2. Dôvernou informáciou sa na účely tejto Dohody rozumie akýkoľvek údaj, podklad, poznatok, dokument alebo iná informácia, bez ohľadu na formu a podobu jej zachytenia, ktorá bude akokoľvek sprístupnená Zmluvnej strane, alebo o ktorej sa Zmluvná strana akokoľvek dozvie pri plnení jej práv a povinností podľa tejto Dohody, a to aj vtedy ak taký údaj, poznatok, dokument, alebo iná informácia nie sú výslovne označené ako dôverné, najmä vrátane informácií, týkajúcich sa pracovných postupov Zmluvnej strany, jej úradnej agendy, účastníkov právnych a/alebo ekonomických vzťahov, výskumu, vývoja, obchodných údajov, osobných údajov zamestnancov alebo údajov o produktoch, materiáloch a metodológií, vlastnených Zmluvnou stranou.
  3. Zmluvné strany sa zaväzujú oboznámiť všetky osoby, ktoré sa na ich strane budú zúčastňovať na plnení tejto Dohody a poskytovaní Služby, s podstatou dôverných informácií v zmysle tejto Dohody a nevyhnutnosti ich utajenia a ochrany v súlade s touto Dohodou a tiež vykonať a zabezpečiť vykonávanie všetkých opatrení potrebných pre zachovanie mlčanlivosti o dôverných informáciách v rozsahu podľa tejto Dohody, ako aj všetkých opatrení potrebných pre zachovanie ochrany a utajenia dôverných informácií v rozsahu podľa tejto Dohody. Prístup k dôverným informáciám bude obmedzený na tých zamestnancov Zmluvnej strany, ktorí tieto informácie potrebujú poznať na účely a v rozsahu vymedzenom touto Dohodou, pričom tieto informácie budú sprístupnené len ak bude zabezpečená mlčanlivosť, ochrana a utajenie týchto dôverných informácií v rozsahu podľa tejto Dohody. Zmluvné strany sú povinné zabezpečiť, aby záväzok mlčanlivosti, ochrany a utajenia dôverných informácií v zmysle tejto Dohody prevzali všetky tretie osoby, ktoré sú odlišné od samotných Zmluvných strán, a ktoré sa budú zúčastňovať na plnení tejto Dohody, a na tento účel ešte predtým ako sa začnú podieľať na poskytovaní Služby, resp. pred akýmkoľvek poskytnutím/oznámením/sprístupnením akýchkoľvek dôverných informácií podľa tejto Dohody, uzatvoriť vopred s týmito osobami písomnú dohodu o mlčanlivosti, ktorou tieto osoby zaviažu povinnosťou mlčanlivosti, ochrany a utajenia dôverných informácií v rozsahu uvedenom v tejto Dohode.
  4. Zmluvné strany môžu poskytnúť tieto dôverné informácie len svojim zamestnancom alebo zmluvným partnerom, ktorí sa podieľajú na poskytovaní Služby podľa tejto Dohody, v rozsahu nevyhnutnom pre riadne plnenie predmetu tejto Dohody, pri súčasnej realizácii vyššie uvedených opatrení. Bez predchádzajúceho písomného súhlasu Objednávateľa Dodávateľ nie je oprávnený informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť, ani inak umožniť ich sprístupnenie alebo vyzradenie tretím stranám resp. osobám, ktoré sa nepodieľajú na poskytovaní Služby podľa tejto Dohody, s výnimkou právnych, daňových, účtovných poradcov a audítorov Dodávateľa, ktorí sú viazaní zákonnou povinnosťou mlčanlivosti, najmenej v rozsahu uvedenom v tejto Zmluve a s výnimkou poskytnutia týchto informácií na základe povinnosti stanovenej zákonom, súdom alebo iným orgánom štátnej správy alebo verejnej moci vydaného v súlade so zákonom.
  5. Zmluvné strany sa dohodli, že všetky povinnosti mlčanlivosti, ochrany a utajenia dôverných informácií podľa tohto článku Dohody trvajú aj po ukončení tejto Dohody, a to po dobu 10 rokov od jej ukončenia. V prípade ukončenia účinnosti niektorých ustanovení tejto Dohody nie sú dotknuté ustanovenia Dohody o ochrane dôverných informácií, pokiaľ sa Zmluvné strany výslovne nedohodnú inak.
  6. V prípade, ak pre riadne plnenie tejto Dohody je nevyhnutné, aby Dodávateľ ako sprostredkovateľ v mene Objednávateľa spracúval osobné údaje, ktoré Objednávateľ spracúva ako prevádzkovateľ, zaväzuje sa Dodávateľ tieto spracúvať výlučne za podmienok upravených zmluvou o spracúvaní osobných údajov podľa článku 28 GDPR a/alebo § 34 Zákona o ochrane osobných údajov (ďalej len „Zmluva o spracúvaní osobných údajov“), v ktorej Objednávateľ stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva prevádzkovateľa, ako aj ďalšie podmienky v oblasti ochrany osobných údajov. V prípade podľa predchádzajúcej vety sa Dodávateľ zaväzuje pred začatím spracúvania pri poskytovaní Služieb podľa tejto Dohody uzavrieť s Objednávateľom Zmluvu o spracúvaní osobných údajov v znení, ktorú predloží Objednávateľ, a to bezodkladne na základe výzvy Objednávateľa, najneskôr však do troch (3) pracovných dní od doručenia výzvy Objednávateľa, a to tak, aby Zmluva o spracúvaní osobných údajov nadobudla účinnosť najneskôr ku dňu začatia spracúvania osobných údajov Dodávateľom pri plnení Služieb podľa tejto Dohody.

## Článok VI

## Práva a povinnosti zmluvných strán

* 1. Zmluvné strany sú povinné pri plnení si svojich povinností vyplývajúcich z tejto Dohody postupovať tak, aby bol naplnený účel tejto Dohody vyplývajúci z čl. I tejto Dohody a poskytnúť si navzájom všetku súčinnosť.
  2. Dodávateľ je povinný počas celého trvania Dohody disponovať všetkými potrebnými oprávneniami minimálne v rozsahu deklarovanom Dodávateľom v procese verejného obstarávania. Nesplnenie tohto záväzku je podstatným porušením Dohody a dôvodom na okamžité odstúpenie od Dohody zo strany Objednávateľa podľa čl. X Dohody. Stratu potrebných oprávnení spôsobilosti je Dodávateľ povinný do 3 pracovných dní písomne oznámiť Objednávateľovi.
  3. V prípade skončenia pracovného pomeru zamestnanca Objednávateľa je Dodávateľ povinný, na základe žiadosti Objednávateľa, ponížiť počet stravných jednotiek na elektronickej stravovacej karte príslušného zamestnanca.
  4. V prípade poníženia stravných jednotiek na elektronickej karte zamestnanca na základe žiadosti Objednávateľa, je Dodávateľ povinný cenu za znížený počet stravných jednotiek určenú podľa čl. III. tejto Dohody započítať s najbližšou vystavenou faktúrou za Službu.
  5. Dodávateľ na základe písomnej žiadosti Objednávateľa zabezpečí akceptáciu elektronických stravných kariet vo vyžiadanom stravovacom zariadení v prípade, že v danom stravovacom zariadení bude prevádzkovaný vhodný platobný terminál.
  6. Dodávateľ na svojej webovej stránke zverejní zoznam všetkých zazmluvnených stravovacích zariadení, ktorý bude priebežne aktualizovať.
  7. V prípade uplatnenia kritéria vyššieho počtu osobohodín odpracovaných osobami Dodávateľa so zdravotným postihnutím podľa § 2 ods. 5 písm. b) zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v rámci obstarávania Služby, Objednávateľ v súlade s § 10 ods. 7 Zákona o verejnom obstarávaní vyžaduje, aby Dodávateľ pri plnení povinností podľa tejto Dohody dodržiaval sociálnu požiadavku, ktorá bola predložená v jeho ponuke formou čestného vyhlásenia. Sociálna požiadavka spočíva v odpracovaní Dodávateľom deklarovaného počtu osobohodín odpracovaných osobami so zdravotným postihnutím pre Dodávateľa na základe pracovného pomeru alebo obdobného pracovnoprávneho vzťahu v období 48 mesiacov, ktoré začnú plynúť prvým dňom mesiaca nasledujúceho po mesiaci, kedy Dohoda nadobudla účinnosť.
  8. Dodávateľ deklaruje ..... osobohodín mesačne odpracovaných osobami so zdravotným postihnutím na základe pracovného pomeru alebo obdobného pracovnoprávneho vzťahu počas účinnosti Dohody. Dodávateľ sa zaväzuje dodržiavať podmienky uvedené v predchádzajúcej vete.
  9. Informácie o plnení povinnosti podľa ods. 6.8 tohto článku zašle Dodávateľ Objednávateľovi elektronicky 1 x za štvrťrok od účinnosti tejto Dohody.

## Článok VII

## Subdodávatelia

* 1. Dodávateľ je v súlade s podmienkami podľa tejto Dohody oprávnený zabezpečiť poskytovanie Služby podľa Dohody alebo ich časti prostredníctvom subdodávateľov v súlade s podmienkami verejného obstarávania, na základe ktorého bola uzatvorená táto Dohoda. V takom prípade však Dodávateľ zodpovedá voči Objednávateľovi za poskytovanie Služby rovnako, ako keby Službu poskytoval sám. Zodpovednosť Dodávateľa za plnenie Dohody v súlade s § 41 ods. 8 Zákona o verejnom obstarávaní využitím subdodávateľov nie je dotknutá.
  2. Dodávateľ prehlasuje, že má on a rovnako aj všetci subdodávatelia splnené všetky povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora"), pokiaľ dodávateľovi resp. jeho subdodávateľom vznikli.
  3. Zoznam subdodávateľov Dodávateľa, ktorý predložil Dodávateľ do času uzavretia Dohody v zmysle § 41 Zákona o verejnom obstarávaní, spolu s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo , (iii) IČO alebo dátum na rodenia, ak nebolo pridelené IČO, (iv) podiel plnenia z Dohody v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko , adresa pobytu a dátum narodenia, tvorí Prílohu č. 3 a neoddeliteľnú súčasť Dohody. Dodávateľ je povinný písomne oznámiť Objednávateľovi akúkoľvek zmenu údajov o subdodávateľovi, a to bezodkladne, najneskôr však do piatich pracovných dní odo dňa, kedy došlo k takej zmene.
  4. Dodávateľ je oprávnený počas trvania Dohody zmeniť subdodávateľa uvedeného v zozname, ktorý tvorí Prílohu č. 3 tejto Dohody alebo doplniť nového subdodávateľa len po predchádzajúcom písomnom súhlase Objednávateľa. Dodávateľ je povinný písomne požiadať Objednávateľa o súhlas so zmenou subdodávateľa uvedeného v zozname, ktorý tvorí Prílohu č. 3 Dohody alebo doplnením nového subdodávateľa najneskôr IO pracovných dní pred dňom, v ktorom Dodávateľ plánuje, aby sa nový zmenený a/alebo doplnený subdodávateľ začal podieľať na poskytovaní Služieb podľa tejto Dohody. Dodávateľ doručí Objednávateľovi písomnú žiadosť o súhlas so zmenou/doplnením subdodávateľa, ktorá bude obsahovať údaje o navrhovanom subdodávateľovi v rozsahu podľa Prílohy č. 3 Dohody. Objednávateľ sa zaväzuje vyjadriť sa písomne k doručenej žiadosti Dodávateľa v lehote do 7 pracovných dní od doručenia žiadosti. Zmenu/doplnenie subdodávateľa sú Zmluvné strany povinné zaznamenať v dodatku uzatvorenom k tejto Dohode.
  5. Porušenie ktorejkoľvek povinnosti Dodávateľa vyplývajúcej z tohto článku Dohody sa považuje za podstatné porušenie Dohody Dodávateľom a je dôvodom, ktorý oprávňuje Objednávateľa na odstúpenie od Dohody.
  6. Dodávateľ, jeho subdodávatelia v zmysle § 2 ods. 5 písm. e) Zákona o verejnom obstarávaní a subdodávatelia podľa § 2 ods. 1 písm. a) bod 7 Zákona o registri partnerov verejného sektora, v prípade, že spĺňajú podmienky dané Zákonom o registri partnerov verejného sektora, musia byt' zapísaní do registra partnerov verejného sektora, a to počas celej doby trvania Dohody . U subdodávateľov táto povinnosť platí len vtedy, ak subdodávatelia majú povinnosť byt' zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie tejto Dohody Dodávateľom a je dôvodom , ktorý oprávňuje Objednávateľa na odstúpenie od Dohody. Dodávateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora. Dodávateľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora. Výmaz z registra partnerov verejného sektora je Dodávateľ povinný do 3 (troch) pracovných dní písomne oznámiť Objednávateľovi. Uvedené platí aj pre všetkých subdodávateľov Dodávateľa.
  7. Objednávateľ má právo odstúpiť od Dohody z dôvodov uvedených v§ 15 ods. 1 Zákona o registri partnerov verejného sektora, ako aj z dôvodu výmazu subdodávateľa v prípade, ak trvá jeho povinnosť zápisu v registri partnerov verejného sektora. Objednávateľ nie je v omeškaní a nie je povinný plniť, čo mu ukladá Dohoda, ak nastanú dôvody podľa § 15 ods. 2 Zákona o registri partnerov verejného sektora. Dohoda v takom prípade zaniká doručením oznámenia o odstúpení od Dohody.

## Článok VIII

## Komunikácia

* 1. Doručením akýchkoľvek listinných, prípadne iných dokumentov na základe tejto Dohody alebo v súvislosti s ňou sa rozumie ich doručenie doporučene poštou s doručenkou preukazujúcou doručenie na adresu sídla zmluvnej strany uvedenú v záhlaví tejto Dohody, doručenie kuriérom alebo osobné doručenie príslušnej Zmluvnej strane. Za deň doručenia listinných dokumentov sa považuje aj deň, v ktorý Zmluvná strana, ktorá je adresátom, odmietne doručované listinné dokumenty prevziať, alebo deň vrátenia nedoručenej zásielky odosielateľovi, ak je preukázateľne poštou vyznačená poznámka „adresát sa odsťahoval", ,,adresát je neznámy" alebo iná poznámka podobného významu.
  2. Pre potreby doručovania prostredníctvom pošty sa použijú adresy sídiel Zmluvných strán uvedené v záhlaví tejto Dohody, ibaže odosielajúcej Zmluvnej strane adresát písomnosti písomne vopred oznámi novú adresu sídla, prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie listinných dokumentov na základe Dohody alebo v súvislosti s ňou sa príslušná Zmluvná strana zaväzuje o zmene adresy bezodkladne písomne informovať druhú Zmluvnú stranu; v takomto prípade je pre doručovanie rozhodujúca nová adresa riadne oznámená druhej Zmluvnej strane pred odoslaním listinných dokumentov.
  3. Zmluvné strany sa dohodli, že za komunikáciu medzi Zmluvnými stranami , pokiaľ sa Zmluvné strany nedohodnú inak, budú zodpovedné tieto kontaktné osoby:
  4. Za Objednávateľa: Meno

e-mail, tel. č.

* 1. za Dodávateľa: Meno

e-mail, tel. č.

## Článok IX

## Omeškanie, zmluvné pokuty

* 1. V prípade omeškania Dodávateľa s poskytnutím Služby riadne alebo včas v súlade s čiastkovou objednávkou, je Objednávateľ oprávnený požadovať od Dodávateľa zaplatenie zmluvnej pokuty vo výške 5 % z hodnoty čiastkovej objednávky za každý, aj začatý deň omeškania.
  2. V prípade omeškania Objednávateľa s úhradou faktúry je Dodávateľ oprávnený požadovať zaplatenie úrokov z omeškania v zmysle Nariadenia vlády SR č. 21/2013 Z. z. ktorým sa vykonávajú niektoré ustanovenia Obchodného zákonníka v znení neskorších predpisov.
  3. V prípade, ak Dodávateľ neoznámi Objednávateľovi výmaz z registra partnerov verejného sektora podľa čl. VII. ods. 7.6. tejto Dohody, je Objednávateľ oprávnený účtovať Dodávateľovi zmluvnú pokutu vo výške 5.000,00,- eur (slovom: päťtisíc eur).
  4. V prípade nesplnenia povinnosti Dodávateľa podľa čl. VI ods. 6.7 tejto Dohody, je Dodávateľ povinný zaplatiť Objednávateľovi zmluvnú pokutu vo výške 1 000,-eur (slovom: tisíc eur) za každé jedno porušenie. Splnenie tejto povinnosti bude Objednávateľ posudzovať za každý štvrťrok samostatne. Objednávateľ si vyhradzuje právo požadovať doklady preukazujúce pravdivosť informácie o plnení si tejto povinnosti. Zaplatenie zmluvnej pokuty nezbavuje Dodávateľa splniť si deklarovanú povinnosť v nasledujúcom štvrťroku účinnosti Dohody.
  5. Zaplatením zmluvnej pokuty nie je dotknutý nárok Objednávateľa na náhradu škody v celom rozsahu.
  6. Každá zo Zmluvných strán nesie zodpovednosť za spôsobenú škodu v zmysle platných právnych predpisov a tejto Dohody. Obe zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd. Zmluvná strana, ktorá poruší povinnosť vyplývajúcu pre ňu z tejto Dohody, je povinná nahradiť škodu tým spôsobenú druhej Zmluvnej strane.
  7. Dodávateľ je povinný upozorniť Objednávateľa na akúkoľvek škodu súvisiacu s touto Dohodou, ktorá bezprostredne hrozí alebo vznikla a na jej rozsah a následky a na všetky opatrenia, ktoré je potrebné prijať na odvrátenie takej škody a obmedzenie jej následkov.

## Článok X

## Doba trvania a ukončenie Dohody

* 1. Táto Dohoda sa uzatvára na dobu určitú, a to na 48 mesiacov odo dňa nadobudnutia jej účinnosti alebo do vyčerpania finančného limitu - celkovej ceny Služby uvedenej v čl. III ods. 3.2. tejto Dohody, podľa toho, ktorá skutočnosť nastane skôr.
  2. Túto Dohodu je možné ukončiť pred uplynutím doby podľa ods. 10.1 tohto článku, a to:
  3. písomnou dohodou Zmluvných strán,
  4. písomnou výpoveďou Zmluvnej strany, aj bez uvedenia dôvodu, a to s trojmesačnou výpovednou lehotou, ktorá začne plynúť prvým dňom nasledujúceho kalendárneho mesiaca po doručení výpovede druhej Zmluvnej strane,
  5. písomným odstúpením od tejto Dohody v prípadoch, ktoré ustanovuje Dohoda alebo zákon,
  6. ako aj v prípadoch uvedených v § 19 Zákona o verejnom obstarávaní.
  7. Ktorákoľvek Zmluvná strana je oprávnená písomne odstúpiť od tejto Dohody v zmysle § 344 a nasl. Obchodného zákonníka. Zmluvné strany sa dohodli, že od Dohody možno odstúpiť v prípadoch podstatného porušenia zmluvných povinností, a to v prípadoch, ak:

1. Dodávateľ čo len raz poruší zmluvné podmienky týkajúce sa najmä dodržania termínov poskytovania Služby a kvality Služby,
2. Objednávateľ v rozpore s touto Dohodou bezdôvodne neprevezme riadne poskytnutú Službu, a to ani do 30 dní od písomného vyzvania Dodávateľom,
3. Objednávateľ opakovane neuhradí cenu za poskytnutú Službu v lehote 30 dní po uplynutí lehoty splatnosti faktúry vystavenej podľa tejto Dohody,
4. Dodávateľ poruší povinnosť počas celého trvania Dohody disponovať všetkými potrebnými oprávneniami minimálne v rozsahu deklarovanom. Dodávateľom v procese verejného obstarávania,
5. Dodávateľ alebo subdodávateľ Dodávateľa poruší povinnosť počas celého trvania Dohody zabezpečiť, že bude zapísaný v registri partnerov verejného sektora v zmysle ust. § 3 a nasl. Zákona o registri partnerov verejného sektora,
6. bude Dodávateľovi konečným rozhodnutím uložený zákaz účasti vo verejnom obstarávaní,
7. bude Dodávateľovi rozhodnutím Protimonopolného úradu Slovenskej republiky potvrdená dohoda obmedzujúca hospodársku súťaž podľa § 4 zákona č. 187/2021 Z. z. o ochrane hospodárskej súťaže a o zmene a doplnení niektorých zákonov,
8. Dodávateľ neodstráni nedostatky spojené s poskytovaním Služby v súlade s článkom IV. ods. 4.2 tejto Dohody.
9. Dodávateľ v lehote uvedenej v tejto Dohode alebo v lehote určenej Objednávateľom, neuzavrie Zmluvu o spracúvaní osobných údajov v znení predloženom zo strany Objednávateľa,
10. ak zanikne Zmluva o spracúvaní osobných údajov.
    1. Odstúpenie od Dohody je účinné dňom jeho doručenia druhej Zmluvnej strane.
    2. V prípade predčasného ukončenia tejto Dohody si Zmluvné strany vysporiadajú všetky, a to aj finančné záväzky, vzniknuté v súlade s podmienkami tejto Dohody, o čom vyhotovia písomný protokol.

**Článok XI**

**Záverečné ustanovenia**

* 1. Táto Dohoda je vyhotovená v troch (3) vyhotoveniach, pričom Objednávateľ dostane dve (2) vyhotovenia a Dodávateľ jedno (1) vyhotovenie, všetky s platnosťou originálu.
  2. Táto Dohoda nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) a § 47a ods. 1 zákona č. 40/1964 Zb. Občiansky zákonník v znení neskorších predpisov.
  3. Meniť alebo dopĺňať ustanovenia tejto Dohody je možné iba formou písomných číslovaných dodatkov podpísaných oboma Zmluvnými stranami, pričom akákoľvek zmena Dohody musí byť v súlade s § 18 Zákona o verejnom obstarávaní. Pre vylúčenie pochybností sa zmluvné strany dohodli, že na zmenu identifikačných údajov Zmluvných strán uvedených v záhlaví tejto Dohody a na zmenu kontaktných osôb alebo ich kontaktných údajov sa nevyžaduje uzatvorenie písomného dodatku.
  4. Zmluvné strany sa dohodli, že Dodávateľ nie je oprávnený postúpiť akékoľvek pohľadávky voči Objednávateľovi vyplývajúce z tejto dohody na tretiu osobu bez predchádzajúceho písomného súhlasu Objednávateľa. Právny úkon, na základe ktorého Dodávateľ postúpi svoju pohľadávku voči Objednávateľovi na tretiu osobu bez predchádzajúceho písomného súhlasu Objednávateľa, je podľa §39 Občianskeho zákonníka neplatný. Akýkoľvek súhlas Objednávateľa s postúpenom pohľadávok je platný iba v prípade, ak naň bol udelený predchádzajúci písomný súhlas Ministerstva zdravotníctva SR.
  5. Spory a/alebo nezrovnalosti medzi Zmluvnými stranami, ktoré vzniknú na základe tejto Dohody alebo v akejkoľvek súvislosti s touto Dohodou sa budú riešiť v prvom rade mimosúdnou cestou, a to vzájomnými rokovaniami Zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach Zmluvných strán, a to najneskôr do 30 kalendárnych dní odo dňa ich začatia, je ktorákoľvek Zmluvná strana oprávnená predložiť tieto spory medzi Zmluvnými stranami, ktoré vzniknú na základe tejto Dohody alebo v akejkoľvek súvislosti s touto Dohodou na rozhodnutie vecne a miestne príslušnému všeobecnému súdu Slovenskej republiky.
  6. V prípade, že akékoľvek ustanovenie Dohody je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Dohody. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto Dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli Zmluvných strán v čase uzatvorenia Dohody.
  7. Zmluvné strany sú povinné si navzájom oznámiť zmenu svojich identifikačných údajov uvedených v záhlaví tejto Dohody 3 (troch) pracovných dní odo dňa, kedy k tejto zmene došlo.
  8. Zmluvné strany vyhlasujú , že sú spôsobilé na právne úkony, ich zmluvná voľnosť nie je obmedzená, Dohodu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, Dohodu neuzavreli v tiesni ani za nápadne nevýhodných podmienok, Dohoda je urobená v predpísanej forme, Dohodu si pred jej podpísaním prečítali, jej obsahu porozumeli a na znak súhlasu ju podpísali.
  9. Neoddeliteľnou súčasťou tejto Dohody sú prílohy:
  10. Príloha č. 1**:** Opis predmetu zákazky;
  11. Príloha č. 2: Špecifikácia ceny;
  12. Príloha č. 3: Zoznam subdodávateľov.

Za Objednávateľa: Za Dodávateľa:

V Bratislave dňa V Bratislave dňa